
	Data

	Lietuvos eksportuotojams aktuali informacija

	2026-07-18
	Nuo 2027 m. sausio 1 d. AZ įves naujus gyvulių importo reikalavimus. AZ maisto saugos agentūra (AQTA) nustatė, kad visi importuojami gyvi gyvuliai turės būti vežami tik tarptautinius standartus atitinkančiomis specializuotomis transporto priemonėmis. Ekonomistai įspėja, kad dėl brangstančio transporto ir galimo importo sumažėjimo, gali brangti  mėsa, tačiau sutinka, jog griežtesni reikalavimai padės sumažinti užkrečiamųjų ligų įvežimo riziką.
	New requirements have been set for the transportation of animals
	

	2026-07-14
	Dėl degalų trūkumo Rusijoje brangsta AZ vaisių ir daržovių eksportas. Vežimo maršrutu Baku–Maskva kaina išaugo nuo maždaug 5 tūkst. iki 7–8 tūkst. JAV dolerių, pailgėjo pristatymo terminai, sumažėjo vežėjų skaičius ir padidėjo greitai gendančios produkcijos nuostolių rizika. RU ir BY išlieka pagrindinės AZ vaisių ir daržovių eksporto rinkos, o ribotos eksporto diversifikavimo galimybės didina sektoriaus pažeidžiamumą.
	APA
	

	2026-07-21
	Nafta užterštos Abšerono žemės galėtų tapti nauju AZ plėtros ištekliumi. „Turan“ ekspertai pažymi, kad žemės kaina dėl ribotos pasiūlos ir didelės gyvenamojo būsto paklausos per metus AZ išaugo maždaug 10–20 proc.  Apie 17 tūkst. hektarų buvusių naftos gavybos teritorijų Abšerono pusiasalyje, Baku regione, vis dar priklauso SOCAR ir nėra naudojamos. Teritorijų sutvarkymas gali kainuoti šimtus milijonų JAV dolerių. Tarp galimų sprendimų minimos modernios dirvožemio valymo technologijos ir fitoremediacija – metodas, kai naftos teršalus sugeria specialiai tam parinkti augalai.
	Turan Analytics
	

	2026-07-16
	Azerbaidžane oficialiai pradėjo veikti informacinė sistema „Single Window“ (Single Window Digital Logistics Platform) – skaitmeninė platforma, integruojanti duomenis, paslaugas ir dokumentų valdymą importo, eksporto, tranzito bei transporto operacijoms. Prezidento dekretu įsteigtos sistemos tikslas – supaprastinti užsienio prekybos procedūras, mažinti administracines sąnaudas, gerinti verslo aplinką. Skaitmeninės plėtros ir transporto ministerija informavo, kad vyksta sistemos integravimas su kitų valstybės institucijų informacinėmis sistemomis bei transporto dokumentų skaitmenizavimas. 
	AZERTAC, APA, Trend
	

	Lietuvos verslo plėtrai aktuali informacija

	2026-07-04
	AZ geležinkelių (ADY) delegacija liepos 3 d. darbo vizito Rusijoje metu surengė dvišalius ir trišalius susitikimus su Rusijos ir Irano geležinkelių atstovais. Susitikimuose daugiausia dėmesio skirta Tarptautinio Šiaurės–Pietų transporto koridoriaus vystymui. Šalys aptarė galimybes spartinti transporto koridoriaus skaitmenizavimą, kas padėtų gerinti tarpusavio junglumą. Vizito metu ADY atstovai susitiko ir su Rusijos logistikos sektoriaus atstovais – pristatė krovinių gabenimo paslaugas Rytų–Vakarų ir Šiaurės–Pietų transporto koridoriuose. Ypatingas dėmesys skirtas Šiaurės–Pietų koridoriuje esančio Astaros terminalo augančioms perkrovimo galimybėms. Taip pat pristatyta ADY skaitmeninė krovinių sekimo platforma Cargo Tracking, leidžianti realiuoju laiku stebėti siuntas ir efektyviau valdyti krovinių srautus. 
	ADY discusses expansion of Railway Cooperation with Russia and Iran
	

	2026-07-14
	AZ parlamentas priėmė įstatymų pakeitimus, skirtus sutelktinio finansavimo, startuolių ir investicijų skatinimui. Priimtos pataisos, numatančios papildomas lengvatas startuoliams ir pramonės bei technologijų parkų rezidentams. Sugriežtinta atsakomybė už užsienio valiutos operacijų pažeidimus, tačiau kartu supaprastintos sąlygos užsienio investuotojams – panaikinti apribojimai iš AZ išvesti pelną, dividendus ir investicijų grąžą. 
	Azernews
	

	2026-07-21
	Azerbaidžanas keičia viešųjų pirkimų tvarką, siekdamas palengvinti užsienio tiekėjų dalyvavimą. AZ prezidentas I. Alijevas patvirtino Viešųjų pirkimų įstatymo pataisas, kuriomis įvedamas mechanizmas, leidžiantis tam tikrais atvejais užsienio tiekėjus atleisti nuo pareigos pateikti sutarties įvykdymo užtikrinimą ir (arba) avanso garantiją. Pagal naująją tvarką užsienio juridiniai ir fiziniai asmenys galės pateikti motyvuotą prašymą dėl tokios išimties, kurį vertins viešųjų pirkimų komisija ir kompetentingos valstybės institucijos. Tikimasi, kad supaprastintos procedūros paskatins didesnį tarptautinių tiekėjų dalyvavimą.
	Azerbaijan simplifies participation of non-resident suppliers in public procurement
	

	Lietuvos turizmo sektoriui aktuali informacija

	2026-07-09
	Liepos 9 d. Pasaulio banko atstovybė Baku surengė AZ ekonominės apžvalgos „Azerbaijan Country Economic Update 2026“ pristatymą. Akcentai:
1. makroekonominiai rodikliai išlieka stabilūs – valstybės skola 20 proc. BVP, bankų sektorius stabilus, tačiau augimas šįmet sustojo, angliavandenilių išgavimas nuosekliai mažėja, vidaus vartojimas irgi mažėja, todėl spartesnė ekonomikos diversifikacija – vis labiau urgent. Prognozuojama, kad šįmet AZ BVP augs 2 proc., o 2027 ir 2028 m. – 1.8 proc.
1. Lėtėjant ekonomikai, būtina ieškoti ekonomikos sričių (economic drivers), kurios galėtų duoti postūmį augimui. PB vertinimu, tokia sritis – turizmas.  
1. Šiuo metu turizmo sektorius sudaro 6,4 proc. AZ BVP (Turkijoje – 4,6; Gruzijoje – 8,6). AZ nusileidžia kaimynams pagal turistų skaičių, tačiau turi ir stiprybių – į AZ atvyksta sąlyginai daugiau pasiturinčių turistų; didelė istorinių, kultūrinių ir gamtinių objektų įvairovė; strateginė šalies lokacija tarp Europos ir Azijos.
1. Iššūkiai – 66 proc. visų turistų atvyksta iš 3 šalių – Rusijos, Gruzijos ir Irano; didžioji dalis turizmo infrastruktūros sutelkta Baku, regionuose trūksta paslaugų; junglumas – sausumos sienos vis dar uždarytos, tačiau trūksta ir vietinio susisiekimo jungčių – suderintų autobusų, traukinių tvarkaraščių, kad būtų galima plėtoti „Package tourism“ ir prailginti turistų buvimo šalyje laiką.
1. Rekomendacijos – plėsti įvažiuojamojo turizmo rinkas;  plėtoti turizmo infrastruktūrą, ypač regionuose (destination development), gerinti susisiekimą; kurti tourism value chain – stiprinti turizmo paslaugas per visą vertės grandinę.
	WB highlights tourism potential as new driver of Azerbaijan’s economy
	

	2026-07-24
	Pirmąjį 2026 m. pusmetį sumažėjo AZ viešbučių užimtumas. Palyginti su tuo pačiu 2025 m. laikotarpiu, nakvynių skaičius sumažėjo 8,3 proc. ir siekė 1,808 mln.. Iš jų 738,1 tūkst., arba 40,8 proc., sudarė AZ piliečių apsistojimai. Per pirmąjį metų pusmetį viešbučių ir kitų apgyvendinimo įstaigų pajamos sumažėjo 3,8 proc. ir siekė 279 mln. manatų.  Didžiausias užimtumas fiksuotas Naftalane (41,7 proc.), Šabrane (34,1 proc.), Neftčaloje (30,8 proc.), Sabirabade (29,6 proc.), Baku (29,4 proc.) ir Gusare (26,7 proc.). Kitose AZ savivaldybėse viešbučių užimtumas nesiekė 20 proc. 
	APA
	

	2026-07-24
	AZ žiniasklaidoje publikuotas AZ žurnalistės Saadat Hakiyevos straipsnis, kuriame ji dalijasi kelionės į Lietuvą įspūdžiais. Pateikiama daug informacijos apie Lietuvos istoriją, kultūrą, turizmo galimybes.

	Litva – sakitliyin və hüzurun ölkəsi REPORTAJ - Turkustan.az
Litva – sakitliyin və hüzurun ölkəsi REPORTAJ » Lider-media.az
Litva - sakitlik və hüzur ölkəsi - Azərbaycanlı jurnalistin səfər QEYDLƏRİ | Modern.az

	

	2026-07-03
	Nuo rugsėjo 29 d. „Wizz Air“ pradės tiesioginius skrydžius maršrutu Bratislava–Baku. Skrydžiai vyks du kartus per savaitę – antradieniais ir šeštadieniais.
	Azertac
	

	Bendradarbiavimui MTEPI[footnoteRef:1] srityse aktuali informacija [1:  MTEPI - moksliniai tyrimai, eksperimentinė plėtra ir inovacijos] 


	2026-07-20
	SOCAR ir JAV technologijų bendrovė „Haimaker.ai“ tęsia bendrą projektą, skirtą nacionalinės dirbtinio intelekto (DI) infrastruktūros kūrimui Azerbaidžane. Projektas įgyvendinamas remiantis 2026 m. birželį pasirašytu bendradarbiavimo susitarimu ir yra strateginio bendradarbiavimo tarp Azerbaidžano ekonomikos ministerijos ir „Haimaker.ai“, užmegzto JAV–Azerbaidžano prekybos ir verslo konferencijoje Vašingtone, dalis. Projektas numato etapais statyti modernų dirbtinio intelekto duomenų centrą, kuris užtikrins saugų duomenų saugojimą ir apdorojimą šalyje. Lygiagrečiai SOCAR ir „Haimaker.ai“ kuria DI debesijos platformą, kuri sujungs SOCAR infrastruktūrą ir energetinius pajėgumus su „Haimaker.ai“ technologinėmis kompetencijomis, siekiant teikti dirbtinio intelekto skaičiavimo paslaugas viešajam sektoriui ir verslui.
	SOCAR and Haimaker.ai progress on sovereign AI infrastructure agenda (Exclusive)
	

	Lietuvos ekonominiam saugumui aktuali informacija

	2026-07-09
	Iranas ir Rusija planuoja pradėti elektros energijos mainus per AZ – šalys jau baigė techninius elektros tinklų sinchronizavimo per AZ bandymus ir planuoja pradėti elektros energijos mainus, kurių pradinis pajėgumas sieks 300 MW, o vėliau bus padidintas iki 1 GW. Projektas grindžiamas skirtingais sezoniniais poreikiais – Irane didžiausias suvartojimas fiksuojamas vasarą, o Rusijoje – žiemą. 
	APA
	

	2026-07-31
	Kazachstanas ir Azerbaidžanas pradėjo tiesti Transkaspijos šviesolaidinį kabelį Kaspijos jūros dugnu. Kabelio tiesimo laivas išplaukė iš Baku uosto į Aktau, o darbus planuojama užbaigti iki 2026 m. pabaigos. Įgyvendinus projektą, tarp Azerbaidžano ir Kazachstano bus sukurta tiesioginė didelės spartos duomenų perdavimo jungtis. Tikimasi, kad projektas prisidės prie regioninės skaitmeninės infrastruktūros plėtros ir pagerins duomenų perdavimo bei skaitmeninio junglumo galimybes tarp abiejų šalių.
	Kazakhstan, Azerbaijan begin laying Trans-Caspian fibre-optic cable | Caliber.Az
	

	2026-08-03
	Juodosios jūros žaliosios energetikos koridoriaus (Black Sea Green Energy Corridor) projektas oficialiai perėjo į įgyvendinimo etapą po to, kai projekto galimybių studiją patvirtino projekte dalyvaujančių valstybių vyriausybės. Artimiausiame etape numatoma parengti techninį projektą, atlikti inžinerinius tyrimus ir pradėti viešųjų pirkimų procedūras. 
	Black Sea Green Energy Corridor project enters development phase
	

	Bendra ekonominė informacija

	[bookmark: _Hlk204174415]2026-07-01
	Liepos 1 d. AZ lankėsi EK Pirmininkė U. Von der Leyen. Po susitikimo su Prezidentu I. Alijevu, surengta spaudos konferencija, kurioje abu lyderiai akcentavo stiprėjančią partnerystę (nuoroda į pasisakymus: čia) I. Alijevas pažymėjo, kad ES ir AZ santykiai šiuo metu išgyvena itin aktyvų etapą. Pabrėžė, kad susitikime daug dėmesio skirta bendradarbiavimui energetikos srityje, regioniniam junglumui. Pasak jo, AZ – aktyvus regioninių transporto projektų dalyvis ir iniciatorius. Taip pat akcentavo galimybes plėtoti partnerystę atsinaujinančiosios energetikos srityje, plečiant elektros perdavimo į Europą infrastruktūrą. Kalbėdamas apie regioninį saugumą, I. Alijevas teigė, kad AZ-AM santykių normalizavimo procesas vyksta sėkmingai. Pabrėžė, kad AZ panaikino visus prekių tranzito į AM apribojimus, pradėjo tiekti Armėnijai degalus. 
EK pirmininkė U. von der Leyen: pasveikino AZ inicijavus istorinį taikos susitarimą su AM, išskyrė I. Alijevo lyderystę, pabrėžė, kad ES tvirtai remia šį procesą.  Taip pat paskelbė apie ES planus pagal iniciatyvą „Global Gateway“ skirti iki 200 mln. eurų dotacijų transporto, energetikos ir skaitmeninio junglumo projektams Pietų Kaukaze. Tikimasi, kad ši programa padės pritraukti iki 2 mlrd. eurų viešųjų ir privačių investicijų. Tarp galimų projektų įvardytos geležinkelio jungtys per Nachičevanę, Baku uosto plėtra bei nauja ES-AZ junglumo partnerystė, apimanti transporto, energetikos ir skaitmeninės infrastruktūros projektus. EK Pirmininkė taip pat paskelbė apie naują 20 mln. eurų programą taikai stiprinti (peace-fostering programme), skirtą gerinti sveikatos priežiūrą, remti išminavimo darbus, kaimo plėtrą, vandens išteklių valdymą ir smulkųjį bei vidutinį verslą pasienio regionuose. U. Von der Leyen pabrėžė, kad AZ įrodė esąs patikimas ES energetikos partneris, o Pietinis dujų koridorius reikšmingai prisidėjo prie Europos energetinio saugumo; išreiškė paramą AZ planams plėtoti jūrinę vėjo energetiką Kaspijos jūroje, kurti Žaliosios energijos koridorių į ES. U. Von der Leyen pažymėjo, kad derybų dėl naujo išsamaus ES ir Azerbaidžano susitarimo atnaujinimas galėtų sudaryti prielaidas dar glaudesniam ekonominiam bendradarbiavimui. Vizitas siunčia žinutę apie ES norą stiprinti partnerystę su AZ ir didėjantį ES dėmesį visam Pietų Kaukazo regionui. Tai pirmasis VDL vizitas į Baku nuo 2022 m., kai ES ir AZ pasirašė strateginės partnerystės energetikos srityje susitarimą. Tuomet Europa skubiai ieškojo alternatyvų RU dujoms. Šis vizitas tęsia strateginį ES dialogą.  Didėjantis AZ energijos išteklių tiekimas Europai – išlieka pagrindinis ES ir AZ santykių ramstis, tačiau junglumas tampa dar viena svarbia bendradarbiavimo kryptimi. 
	APA, Turan Analytics
	

	2026-07-21
	Liepos 20-21 d. Prezidentas I. Alijevas su oficialiu vizitu viešėjo Vokietijoje.  Susitiko su Vokietijos federaliniu prezidentu Franku-Walteriu Steinmeieriu, Vokietijos kancleriu F. Merzu. Rezultatai:
1. Pasirašyta Deklaracija dėl AZ-DE dvišalės partnerystės strateginės darbotvarkės. 
1. Energetinio bendradarbiavimo stiprinimas. F. Merzas pabrėžė, kad Vokietija, atsisakiusi rusiškų dujų, ieško naujų tiekimo šaltinių, o AZ čia atlieka svarbų vaidmenį. I. Alijevas pareiškė, kad AZ pasirengęs didinti tiekimą į ES šalis, tačiau tam reikės plėsti infrastruktūrą ir užtikrinti ilgalaikį finansavimą (AZ dujų eksportas į DE pradėtas šįmet, pasirašius 10 m. sutartį dėl 1,5 mlrd. kubinių metrų. Sutarta nuo 2027 m. kiekį padidinti iki 2 mlrd.).
1. Dėmesys Vidurio koridoriui. Aptartos galimybės Vokietijos bendrovėms dalyvauti uostų, geležinkelių, skaitmeninės logistikos projektuose. Spalį Baku vyks Vokietijos ir AZ junglumo konferencija, skirta Vidurio koridoriaus  plėtrai. 
1. Įsteigta AZ-DE verslo taryba – padės skatinti abiejų šalių įmonių ryšius.
	APA, AzerNews, Report
	

	2026-07-02
	Liepos 2 d. paminėtas Baku–Tbilisio–Džeichano (BTC) naftotiekio 20-metis ir BTC bei bendras BTC ir Pietų Kaukazo dujotiekio (SCP) sistemų operatoriaus vaidmuo iš „BP“ oficialiai perduotas bendrovei SOCAR. 
	AzerNews
	

	2026-07-15
	Alato laisvojoje ekonominėje zonoje iki 2027 m. vidurio planuojama atidaryti naują tarptautinį oro uostą. AZ ekonomikos ministras M. Džabarovas pranešė, kad iki 2027 m. vidurio Alato laisvojoje ekonominėje zonoje (AFEZ), esančioje apie 50–55 km nuo Baku, planuojama pradėti eksploatuoti naują tarptautinį oro uostą. Pasak ministro, kartu su Baku jūrų uostu ir aplinkine transporto infrastruktūra AFEZ turėtų tapti vienu svarbiausių regiono logistikos centrų, jungiančių Centrinę Aziją, Kiniją, Juodosios jūros regioną ir Europą. Taip pat akcentuotos investavimo galimybės AFEZ bei investuotojams palanki reguliavimo aplinka. 
	Azerbaijan to commission new international airport in Alat Free Economic Zone by mid next year, minister says - AZERTAC
	

	2026-07-22
	Azerbaidžano įmonės domisi dalyvavimu Ukrainos atstatymo projektuose. Ukrainos ambasadorius AZ J. Husjevas pareiškė, kad AZ įmonės aktyviai domisi galimybėmis dalyvauti Ukrainos atstatymo projektuose ir vis dažniau vertina Ukrainą kaip ilgalaikę strateginę ekonominę partnerę. Didžiausias AZ verslo susidomėjimas sutelktas į energetikos, kasybos, kritinės infrastruktūros atkūrimo, statybų, žemės ūkio, logistikos, transporto, skaitmeninių technologijų ir telekomunikacijų sektorius. Pasak ambasadoriaus, AZ jau prisideda prie Ukrainos atkūrimo įgyvendindamas humanitarinius ir infrastruktūros projektus, įskaitant viešųjų objektų atkūrimą Irpinėje, remiant SOCAR. Taip pat vyksta derybos dėl naujų bendrų projektų žemės ūkio, maisto perdirbimo, drėkinimo sistemų ir transporto infrastruktūros srityse. Toliau stiprėja ir dvišaliai ekonominiai ryšiai. Per pirmuosius penkis 2026 m. mėnesius AZ ir Ukrainos prekybos apyvarta išaugo daugiau kaip 10 proc. Ukraina daugiausia eksportuoja žemės ūkio produkciją, o iš AZ importuoja trąšas, naftos produktus ir energetikos įrangą. 
	Ukrainian envoy: Azerbaijani businesses showing interest in projects to restore Ukraine
	

	2026-07-11
	2025 m. Azerbaidžanas baigė su biudžeto pertekliumi. Nors iš pradžių planuotas apie 3 mlrd. manatų (apie 1,5 mlrd. eurų) deficitas, metai baigti su maždaug 580 mln. manatų (apie 290 mln. eurų) biudžeto pertekliumi. Pajamos viršijo planą 2,2 proc., o išlaidos buvo beveik 6,8 proc. mažesnės, nei numatyta. Ekspertai mano, kad mažesnes nei planuota išlaidas galėjo lemti lėtesnis investicinių projektų įgyvendinimas, dalies kapitalo investicijų atidėjimas. 2026 m. biudžete vėl numatytas apie 3,1 mlrd. manatų (apie 1,56 mlrd. eurų) deficitas, kuris sudarys apie 2,3 proc. BVP. Tai rodo, kad 2025 m. perteklius laikomas vienkartiniu sėkmingo biudžeto vykdymo rezultatu, o ne nauja taupymo politika. 
	APA

